बे आरजलाइनि सायाव बिथा खालामनानै गसाइगाव महकुमानि प्रसासनआ बेनि सायाव जिल्ला बेंगिरिखौ मिथिहोनायाव कक्राझार जिल्ला प्रसासनआ बंग’नि कचबिहार जिल्लानि प्रसासनजों सावरायनायनि उनाव श्रीरामपुरआव थानाय सुबुंफोरखौ बंग’नि प्रसासननि आखाइआव गथायना होयो। बंग’नि कचबिहार जिल्लानि तुफानगन्ज महकुमानि बिबानगिरि थामहिनबा तुफानगन्ज जौगानाय खोन्दो बिबानगिरि मावख’नि थान्दै महरै अनिमेष बसाक आरो जोराइ पुलिस थानानि असि नन्दन माहातोआ गंनै बास लाना बे सुबुंफोरखौ लानानै थाङो।